立園

立園係中國廣東開平嘅花園別墅，1936年由旅美華僑謝維立出錢兼起好，喺塘口鎮潭溪村同北義村附近。佢既係國家AAAA級旅遊區，又係全國重點文物保護單位，有「細觀園」嘅美譽。

2013年香港電影《一代宗師》試過喺呢個園區攞過景。

風格
園區以《紅樓夢》寫嘅大觀園做襯托，意境係「小橋、流水、人家」，好生動噉將古典園林同歐美流行嘅別墅建築相結合，喺中國華僑由私人起嘅園林界嚟講算一流嘅品質。入面分有大花園、細花園同別墅區三部分，而且每個區雖然用人工河或圍墻隔開咗，但用咗橋亭同埋通天迴廊接埋一齊，形成「園中園」同「景上之景」嘅風格。
別墅區
以中西合璧嘅泮文、泮立等6棟別墅同2座碉樓；室內嘅擺設同裝飾都幾豪華又豐富，而且珍寶無數。
大花園
以立園大牌坊同本立道生牌樓做軸心，兩邊擺住兩條鋼整嘅打虎鞭。入咗牌坊之後重有放生池、百鳥園同花藤亭響度。園區西北角嘅毓培别墅係點睛之作，由園主譚玉英出錢起嘅。

附近嘅交通
巴士：
立園站
自駕車：
東向西行：到325國道嘅116.2km公里牌標記附近轉右入去2.6km路程即到
西向東行：到325國道嘅116.2km公里牌標記附近轉左入去2.6km路程即到
高速：到開陽高速公路嘅塘口站落，繼續行5.1km路程即到。

門票同開放時間
開放時間
每日08:30～17:30

門票
成人票每位￥100。
6＜歲數≤18／全日制大學本科或以下學歷啲人：半票
身高＜1.2m嘅細路：免費
年紀＞60嘅老坑／1.2m≤身高＜1.5m嘅細路：半票

連出去
 立園 開平碉樓

類:江門八景
類:江門旅遊景點
類:開平